Pe hembiapópe niko Mbo'ehára Milciades Mateo Benítez Larrieur ohesa'ŷijo Guarani ñe'êpoty aĝaguáva ha -hetave mba'e apytépe- ohechauka mba'éichapa upe ñe'êpoty ikatu oipytyvô mbarete ha hekopete Guarani ñe'ê ñembo'épe, mbo'ehaópe, mitâ ha mitârusukuérape. Pe arandukápe Milciades Benítez omboguapy hembiapopavê ojapova'ekue omohu'âvo Guarani Ñe'ê Mbo'erekokuaahára Mbo'esyry UNA-pe. Ha'éngo upe hembiapopavême ohesa'ŷijojepékuri Juan Manuel Avalos (Kângue Herrero), Marcelino Pérez Martínez, Manuel Ortíz Guerrero, Víctor Montórfano,Carlos Federico Abente, Ramón Silva, Feliciano Acosta ha Miguel Angel Meza ñe'êpoty ha upe rire ohechauka porâ mba'éichapa jaipurukuaa umíva ñe'êpoty ñambo'e haĝua Guarani jehai ha avei ñambohetia'e haĝua umi mbo'epykuéra.